Vjeran Zuppa
Vjeran Zuppa (Split, 26. siječnja 1940. - 10. listopada 2023.), hrvatski dramaturg, teoretičar književnosti i pjesnik, kazališni teoretičar i kritičar, upravitelj i dramaturg Teatra ITD (1966.-1977.) 
		
Doktorirao je na Filozofskom fakultetu na temu: "Pojam dramaturgije u dvadesetom stoljeću".

Zuppa je bio urednik više časopisa i tjednika, „Razlog“ (1961.-1967.), „Telegram“ (1969.-1971.), „Teka“ (1972.-1975.), „Teatar i teorija“ (od 1995.). Od 1962. do 1965. uređivao je Malu biblioteku časopisa Razlog.

Objavio je veći broj knjiga s područja književne teorije, ali i tri zbirke pjesama i jednu dramu (“Floria Tosca ili smrt engleske kraljice”). Preveo je niz značajnih francuskih, njemačkih i talijanskih filozofa, teoretičara i pjesnika. 
Nakon knjiga “Isprika za pjesmu” i “Lirica i naviga” sastavio je s dr. Stamaćem antologiju “Nova europska kritika” I-III  (1969.-1972).

Zuppa je zastupljen u značajnim antologijama eseja, hrvatskog suvremenog pjesništva i dramske teorije. Njegova djela su prevođena na više jezika. Nositelj je značajnih književnih nagrada. 
S područja teorije teatra objavio je tri knjige: "Uvod u fenomenologiju suvremenog hrvatskog glumišta" ili "Štap i šešir!" (1985.), "Uvod u dramatologiju" (1995.), "Teatar kao sholé" (2004.).

Od 1984. Zuppa je bio zaposlen na ADU.

Zuppa je od 1990-ih bio aktivan u politici, prije svega kao član Socijaldemokratske partije, ali ju je brzo napustio nezadovoljan politikom Ivice Račana. Bio je žestoki kritičar politike Franje Tuđmana, zbog čega je 1997. na predsjedničkim izborima je podržao Vladu Gotovca usprkos ideoloških razlika.

Njegov otac je Tomislav Zuppa, hrvatski pjesnik i tekstopisac.

Vidi još

Hrvatski dramski pisci
Hrvatski pjesnici
Hrvatski pjesnici 20. stoljeća
Hrvatski kazališni kritičari
Hrvatski prevoditelji